18. Reviderede vedtægter for Favrskov Musikskole (Åben)
Tidl. politisk behandling
Forventet sagsgang
KF-U, ØK, BY
Lovgrundlag
Lov om Musik, Bekendtgørelse om musikskoler
SAGENS INDHOLD
I denne sag skal Byrådet tage stilling til reviderede vedtægter for [adresse]. 
Børn og Kultur foreslår, efter dialog med musikskolens bestyrelse, at vedtægterne for musikskolen ændres. 
Forslag til reviderede vedtægter for Favrskov Musikskole er vedlagt sagen sammen med en oversigt, der 
sammenligner de foreslåede vedtægtsændringer med de gældende vedtægter. Det fremgår af 
kompetencefordelingsplanen for Favrskov Kommune, at vedtægter for Favrskov Musikskole skal 
godkendes af Byrådet.
Baggrunden for ønsket om en revidering af vedtægterne for musikskolen er en ændring af Lov om Musik 
samt Bekendtgørelse om musikskoler, som trådte i kraft 1. januar 2014. Med bekendtgørelsens vedtagelse 
skal Statens Kunstfond ikke længere godkende musikskolernes vedtægter, så kommuner og musikskoler 
har fået friere rammer til at organisere den lovpligtige musikskolevirksomhed. Dette betyder eksempelvis, 
at det ikke længere er et krav, at en musikskole skal have en bestyrelse. Nationalt har den ændrede 
lovgivning betydet, at flere kommuner enten har gennemført eller overvejer at ændre musikskolernes 
organisering med egen bestyrelse til eksempelvis et musikskoleråd, et brugerråd eller et ”advisory board”.
Den ændrede lovgivning nødvendiggør ikke i sig selv ændringer i forhold til Favrskov Musikskoles 
gældende vedtægter. Det er et ønske fra Musikskolens bestyrelse at ændre vedtægterne, så de med 
vedtagelsen skifter status fra bestyrelse til musikskoleråd, og dermed ikke længere skal opfylde de juridiske 
forpligtelser, som påhviler en bestyrelse.
Musikskolerådet er et rådgivende organ for Favrskov Musikskoles ledelse. Rådet har ikke ansvar og 
kompetence i forhold til Favrskov Musikskoles økonomi og personaleforhold. Rådet leverer rådgivning i 
forhold til musikskolens udvikling og opgaveløsning til musikskolens leder. Musikskolerådets opgaver 
indbefatter sparring med musikskolens leder om undervisning, projekter mv., ligesom rådet kan fremsætte 
forslag til lederen om nye undervisningstiltag, projekter og indsatsområder. Musikskolerådet deltager 
desuden i evalueringen af årets gang samt gennemførte projekter. 
Formålsparagraffen i de reviderede vedtægter indeholder to nye formål, der udvider musikskolens rolle 
som synlig lokal kulturaktør. Musikskolen skal være en aktiv og synlig kulturaktør for borgerne i [adresse] 
Kommune med særlig fokus på børn og unge, og den skal virke til at fremme det lokale og regionale 
kulturmiljø.
VURDERING
Børn og Kultur vurderer, at det nye vedtægtsforslag og den følgende ændring fra bestyrelse til 
musikskoleråd betyder, at Favrskov Musikskoles musikskoleråd fremover bliver fritaget for opgaver og 
ansvar i forhold til bl.a. personale, budget og regnskab, som hidtil har været en del af bestyrelsesarbejdet. 
Byråd
25. april 2023  19:00
[adresse]: EMN-2023-00672
Dok-ID: 3506636
Sagsbehandler: pstu
Det betyder også, at bestyrelsen ikke længere har det juridiske ansvar i forbindelse med arbejdsulykker og 
lignende, og at dette ansvar overgår til musikskolens leder.
Det er desuden Børn og Kulturs vurdering, at de foreslåede ændringer i vedtægterne i afspejler en mere 
udadvendt rolle for Favrskov Musikskole som lokal kulturaktør. 
ØKONOMI 
Der er ikke økonomiske konsekvenser.
INDSTILLING
Direktøren for Børn og Kultur indstiller til Byrådet:
1.
At godkende reviderede vedtægter for Favrskov Musikskole.
BESLUTNING
Kultur- og Fritidsudvalget, 12. april 2023:
Fraværende: Ingen
Indstilles godkendt.
Økonomiudvalget, 18. april 2023:
Fraværende: Tom Kristiansen
Indstilles godkendt.
Borgmestersekretariatet, 20. april 2023:
Det bemærkes, at der er foretaget en korrektion i bilag nr. 2 ”[adresse] - oversigt over foreslåede 
vedtægtsændringer 2023” (i afsnittet om § 3). Det er nu præciseret, at Favrskov Musikskole kan tilbyde 
undervisning til voksne.
Byrådet, 25. april 2023:
Fraværende: Adam Mortensen, Tom Kristiansen, Johanne Mortensen og Benthe Vestergaard
Godkendt.
Bilag
1.
Reviderede vedtægter for Favrskov Musikskole - udkast (3514537)
2.
Favrskov Musikskole - oversigt over foreslåede vedtægtsændringer 2023 (3514875)
